[pic] | EUROOPA ÜHENDUSTE KOMISJON |

Brüssel 28.6.2006

KOM(2006) 355 lõplik

2004/0218 (COD)

KOMISJONI TEATIS EUROOPA PARLAMENDILE mis on esitatud EÜ asutamislepingu artikli 251 lõike 2 teise lõigu alusel nõukogu ühise seisukoha kohta,

mis käsitleb euroopa parlamendi ja nõukogu määruse vastuvõtmist seoses keskkonna rahastamisvahendiga (Life+)

2004/0218 (COD)

KOMISJONI TEATIS EUROOPA PARLAMENDILE mis on esitatud EÜ asutamislepingu artikli 251 lõike 2 teise lõigu alusel nõukogu ühise seisukoha kohta,

mis käsitleb euroopa parlamendi ja nõukogu määruse vastuvõtmist seoses keskkonna rahastamisvahendiga (Life+)

1. TAUST

- Komisjon võttis 29. septembril 2004 vastu ettepaneku Euroopa Parlamendi ja nõukogu määruse (keskkonna rahastamisvahendi (LIFE+) kohta)[1] suhtes selle vastuvõtmiseks EÜ asutamislepingu artiklis 251 sätestatud kaasotsustamismenetluse kohaselt.

- Regioonide Komitee ning Euroopa Majandus- ja Sotsiaalkomitee esitasid oma arvamused 2005. aasta aprillis.

- Euroopa Parlament võttis oma seisukoha esimesel lugemisel 7. juulil 2005.

- Nõukogu võttis osalise poliitilise kokkuleppe vastu 2. detsembril 2005.

- Komisjon võttis läbivaadatud ettepaneku vastu 24. mail 2006.[2]

- Nõukogu võttis ühise seisukoha vastu 27. juunil 2006.

2. Komisjoni ettepaneku eesmärk

Kavandatav määrus on üks mitmest 2007.–2013. aasta finantsraamistikuga seotud määrustest, kuid see ainus ettepanek konkreetselt keskkonna kohta. Selle eesmärk on:

- anda ühenduse tasandil konkreetset toetust Euroopa lisandväärtusega meetmetele ja projektidele, et rakendada, ajakohastada ja arendada ühenduse keskkonnapoliitikat ning keskkonnaalaseid õigusakte, eelkõige kuuenda keskkonnaalasee tegevusprogrammi rakendamisel (samas kui keskkonnale kasulikke investeeringuid ja juhtimismeetmeid rahastatakse üldjuhul muude rahastamisvahendite kaudu); ning

- asendada olemasolevad programmid (kuna mõned praeguse LIFE programmi elemendid on hõlmatud muude rahastamisvahenditega).

Sellise „integreeritud lähenemise“ eesmärk on edendada kaasrahastamise ulatust, julgustada ühist poliitikakujundamist ning arvestada rahastamisel riiklikke ja piirkondlikke prioriteetite.

3. Märkused ühisseisukoha kohta

3.1. Üldised märkused

Euroopa Parlament võttis 7. juuli 2005. aasta plenaaristungil 44st esitatud muudatusest vastu 37 muudatust (lisaks osaliselt üks muudatus). 37st muudatusest (lisaks osaliselt üks muudatus) neli muudatust kiitis komisjon põhimõtteliselt või osaliselt heaks, sest nad selgitasid või parandasid esialgset ettepanekut.

Ühise seisukohaga muudetakse komisjoni ettepanekut:

- kaasates konkreetne loodust ja bioloogilist mitmekesisust käsitlev aspekt;

- määratledes täpsemalt Euroopa lisandväärtuse kontseptsiooni;

- selgitades liikmesriikide, riiklike asutuste ja komisjoni osa tööprogrammis ja teostusmehhanismides; ning

- koostades programmi eelarve.

3.2. Üksikasjalikud märkused

Nõukogu töö ja eelkõige 2. detsembri 2005. aasta osalise poliitilise kokkuleppe järelduste põhjal oli komisjonil võimalik heaks kiita kas sõna-sõnalt või põhimõtteliselt suurem osa muudatustest.

3.2.1. Parlamendi muudatused, millega komisjon nõustub ja mis sisalduvad täielikult, osaliselt või põhimõtteliselt ühises seisukohas

Täielikult või osaliselt heakskiidetud muudatused:

- muudatused 12, 15 (osaliselt), 34 ja 42, sest artikli 3 sõnastus kõlblikkuskriteeriumide ja eelkõige Euroopa lisandväärtuse kriteeriumide, samuti looduse ja bioloogilise mitmekesisuse aspekti kohta lisati ühisesse seisukohta;

- muudatus 26 on seotud looduse ja bioloogilise mitmekesisuse kaitsega ja muudatus 44 on tehtud seepärast, et komisjoni ettepaneku 2. lisa on välja jäetud;

- artikkel 5 on kooskõlas muudatusega 34, milles määratakse kindlaks maksimaalne kaasrahastamise määr, ja osaliselt muudatusega 13, lubades teatavate loodust käsitlevate projektide rahastamist suuremal määral;

- ühises seisukohas (artikkel 10) on sätestatud vastastikune täiendavus ja seepärast on tehtud muudatus 23. Muudatust 27 võetakse arvesse seoses komisjoni kontrolliga;

- muudatus 36 valitsusvälise organisatsiooni rahastamise kohta, sest jätkuvalt on vaja rahastada teatavaid valitsusväliseid organisatsioone Euroopa tasandil;

- muudatus 14, sest artiklis 6 selgitatakse, et LIFE+ abil saab rahastada riikidevahelisi meetmeid, ja muudatusega 16 antakse liikmesriikidele võimalus arvestada riiklikke ja piirkondlikke prioriteete;

- üldine kokkusobivus muudatusega 29 tagab komiteemenetluse kõigi peamiste otsuste puhul;

- muudatustega 19, 32 ja 33 lisatakse hindamine ja järelevalve;

- muudatused 9 ja 24 sisalduvad määruse eelnõu põhjendustes;

3.2.2. Parlamendi muudatused, millega komisjon ega nõukogu ei nõustu ning mis ei sisaldu ühises seisukohas

Järgmisi muudatusi ei kaasatud täielikult ega osaliselt:

- muudatus 43 seoses parlamendi ettepanekuga suurendada eelarvet, sest jooksev eelarve moodustab osa kokkulepitud finantsraamistikust;

- muudatus 21, sest võimalike abisaajate nimekiri võib osutuda piiravaks, kuid programm peaks olema võimalikult paindlik;

- muudatused 15 (osaliselt), 17, 18 ja 37 (osaliselt), sest kaasotsustamismenetlus seoses mitmeaastase programmiga kestaks liiga kaua;

- muudatused 28, 30 ja 31 ei vasta otsuses 1999/468/EÜ sätestatud menetlustele;

- muudatus 20, sest komisjon ei saa tagada töökohtade loomise nõude rakendamist;

- muudatusi 1–8 ei ole enam teksti selgitamiseks vaja;

- muudatus 11 seoses määruse üldise eesmärgiga.

4. Järeldus

Nõukogu tehtud muudatused aitavad selgitada komisjoni ettepanekut eelkõige selles suhtes, et määratleda selgemalt Euroopa lisandväärtus ja selgitada liikmesriikide, riiklike asutuste ja komisjoni osa tööprogrammides ja teostusmehhanismides. Seepärast toetab komisjon 27. juunil 2006. aastal kvalifitseeritud häälteenamusega vastuvõetud ühist seisukohta. Komisjon võtab arvesse ka nõukogu deklaratsiooni programmi eelarve muutmise kohta teisel lugemisel.

[1] KOM(2004) 621 lõplik (2004/0218(COD))

[2] KOM(2006) 239 lõplik.